open-index/open-wikipedia-markdown huggingface dataset:
Αθανάσιος Ταλιαδούρος

Ο **Αθανάσιος Ταλιαδούρος** (1919 - 26 Σεπτεμβρίου 1999) ήταν Έλληνας πολιτικός.

## Βιογραφικά στοιχεία
### Σπουδές και δικηγορία
Γεννήθηκε στην Καρδίτσα και ήταν γιος του Σπυρίδωνος Ταλιαδούρου, βουλευτή και υπουργού. Σπούδασε νομική και πολιτικές επιστήμες στο Πανεπιστήμιο Αθηνών και ιδιώτευσε ως δικηγόρος στην Αθήνα. 

### Πολιτική σταδιοδρομία
Ακολούθησε πολιτική σταδιοδρομία, εκλεγόμενος για πρώτη φορά βουλευτής Καρδίτσας το 1946. Επανεξελέγη με την Εθνική Ριζοσπαστική Ένωση το 1954, το 1961 καθώς και το 1974 με το κόμμα της Νέας Δημοκρατίας.

Κατά τη διάρκεια της σταδιοδρομίας του ανέλαβε χαρτοφυλάκια σε πολλές κυβερνήσεις. Συγκεκριμένα, διετέλεσε υφυπουργός Εμπορίου (1954-55, 1960-63) στην κυβέρνηση Αλέξανδρου Παπάγου και Κωνσταντίνου Καραμανλή, υφυπουργός Βιομηχανίας στην κυβέρνηση Εθνικής Ενότητας, υφυπουργός Παιδείας στην κυβέρνηση Κωνσταντίνου Καραμανλή, υπουργός Γεωργίας στην κυβέρνηση Καραμανλή (1974-78) καθώς και υπουργός Παιδείας στις κυβερνήσεις Καραμανλή και Γεωργίου Ράλλη. Το 1987 εξελέγη αντιπρόεδρος της Βουλής των Ελλήνων.

### Προσωπική ζωή
Κατοικούσε στην Πολιτεία. Ήταν παντρεμένος με την Αγγελική Τεγοπούλου και είχαν αποκτήσει δύο παιδιά, τον Σπύρο Ταλιαδούρο, βουλευτή και υφυπουργό και τον Απόστολο Ταλιαδούρο.
Απεβίωσε στις 26 Σεπτεμβρίου 1999 και κηδεύτηκε στις 29 Σεπτεμβρίου από τον ιερό μητροπολιτικό ναό της Καρδίτσας.

## Παραπομπές


Κατηγορία:Βουλευτές Καρδίτσας
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Εμπορίου
Κατηγορία:Έλληνες υφυπουργοί Βιομηχανίας
Κατηγορία:Έλληνες υφυπουργοί Εθνικής Παιδείας και Θρησκευμάτων
Κατηγορία:Έλληνες υπουργοί Παιδείας
Κατηγορία:Έλληνες υπουργοί Γεωργίας
Γιέππε Αακγιάερ

Ο **Γιέππε Αακγιάερ** (δανικά: *Jeppe Aakjær*, 10 Σεπτεμβρίου 1886 - 22 Απριλίου 1930) ήταν Δανός συγγραφέας και ποιητής και μέλος της Γιουτλανδικής Κίνησης, στη δανική λογοτεχνία.

## Βιογραφία
Ο Αακγιάερ γεννήθηκε, σε ένα χωριό της Γιουτλάνδης, και έζησε τη σκληρή ζωή των χωρικών. Στα νεώτερα έτη του επηρεάστηκε βαθιά από το έργου, ενός μεγάλου Δανού πολιτικού και εκπαιδευτικού, του Νικολάι Φρεντερίκ Σεβερίν Γκρούντβιγκ. Επίσης, το λογοτεχνικό του έργο, είναι εμφανώς επηρεασμένο και από τις σοσιαλιστικές του ιδέες. Μεγάλα έργα του Αακγιάερ είναι: *Ο γιος του χωρικού*, *Δύναμη σε αναβρασμό* και *Τα παιδιά της οργής*.

## Παραπομπές


## Εξωτερικοί σύνδεσμοι
* Ο Γιέππε Αακγιάερ στο ''Greek.enacademic.com''
* Ο Γιέππε Αακγιάερ στο ''Paideiaonline.gr''
* Ο Γιέππε Αακγιάερ στο ''kalliope.org''
* .
* Ο Γιέππε Αακγιάερ στο  ''Lied and Art Song Archive''
* Ο Γιέππε Αακγιάερ στο  ''Archive for Danish Literature''.

Κατηγορία:Δανοί ποιητές
Κατηγορία:Δανοί μυθιστοριογράφοι
Κύφος

Η **Κύφος** ήταν όρος και πόλη της Ευρυτανίας κατά την αρχαιότητα, ίσως και ποταμού, σύμφωνα με τον Στέφανο τον Βυζάντιο. 

## Ονομασία
Το χωριό πιθανόν να πήρε την ονομασία αυτή από την κυφώδη ράχη του βουνού του Προφήτη Ηλία βορειοδυτικά του οικισμού.

## Ιστορία
Ο Όμηρος αναφέρει στον *Κατάλογο Νηών* ότι οι Ευρυτάνες συμμετείχαν με 22 πλοία στην εκστρατεία της Τροίας με αρχηγό τον Γουνέα, βασιλιά της Κύφου. Η ακριβής τοποθεσία της αρχαίας Κύφου ήταν άγνωστη: τοποθετούνταν στην περιοχή της Περραιβίας.

Εγκαταλελειμμένο χωριό, απλώνεται στις δυτικές πλαγιές της Κόψης (1939 μ.), ανάμεσα της ράχης Αρκουμάνη, Τέμπλας, Ξηροβούνι και ανατολικά του Μέγδοβα ποταμού, στους πρόποδες του Προφήτη Ηλία, σε απόσταση 60 χιλιομέτρων από το Καρπενήσι. 

Απλώνεται σε μια μεγάλη έκταση δίπλα δίπλα με τον συνοικισμό της, το Παλιοχώρι. Το μόνο σημάδι, υπολείματα ζωής, τα πολλά χαλάσματα σπιτιών και τα καρποφόρα δέντρα. Από την πηγή Γκούρα διοχετευόταν νερό σε καλύβα, που χρησιμοποιούνταν για τυροκομείο, και από την πηγή αυτή έπαιρνε νερό το χωριό.

Στην ανατολική παρυφή του οικισμού υπάρχουν τα θεμέλια ναού.

Η ακριβής χρονική περίοδος ίδρυσης και καταστροφής του οικισμού δεν είναι γνωστή. Τα ερείπια, ωστόσο, χρονολογούν την καταστροφή του οικισμού είτε κατά τη βυζαντινή περίοδο μετά τον 8ο αιώνα μ.Χ. είτε κατά την Τουρκοκρατία.

Η παράδοση λέει, ότι καταστράφηκε όπως και το πιο βόρειο επίσης εγκαταλειμμένο χωριό, η Μπέσια, από θανατηφόρα αρρώστια κατά τη βυζαντινή περίοδο. Σε αυτή την περίπτωση, πιθανό έτος καταστροφής να είναι το 749, όταν στην Στερεά Ελλάδα έπεσε θανατηφόρος επιδημία πανώλης και αρκετοί οικισμοί ερημώθηκαν.

Κατά τον Μάρκο Γκιόλια, η καταχρέωση των κοινοτήτων αυτών επί τουρκοκρατίας, πριν τα μέσα του 18ου αιώνα, προκάλεσε την εγκατάλειψή τους χωρίς επιστροφή.

## Παραπομπές


Κατηγορία:Εγκαταλελειμμένοι οικισμοί στην Ελλάδα
Κατηγορία:Τοποθεσίες της Ιλιάδας
Κατηγορία:Χαμένες αρχαίες πόλεις
Μπενίνιο Ακίνο Γ´

Ο **Μπενίνιο Συμεών Κονχουάνγκο Ακίνο Γ΄** (*Benigno Simeón "Noynoy" Aquino III*, 8 Φεβρουαρίου 1960- 24 Ιουνίου 2021) ήταν Φιλιππινέζος οικονομολόγος και πολιτικός, Πρόεδρος των Φιλιππίνων από τον Ιούνιο του 2010 ως το 2016. 

Ο Μπενίνιο αποφοίτησε το 1981 από το Πανεπιστήμιο της Μανίλα και στην συνέχεια μετακόμισε ως εξόριστος στις ΗΠΑ μαζί με την οικογένειά του. Λίγο αργότερα επέστρεψε στην πατρίδα μετά την δολοφονία του πατέρα του για να εργαστεί στην συνέχεια σε πολλές θέσεις στον ιδιωτικό τομέα. Το 1998 εξελέγη βουλευτής στην Βουλή των Αντιπροσώπων για την περιοχή του Αρλάκ. Επανεξελέγη και το 2001 και το 2004. Το 2007 παραιτήθηκε λόγω συμπλήρωσης του ορίου των θητειών. Εκλέχθηκε στην συνέχεια στην Γερουσία. Μετά τον θάνατο της μητέρας του τον Αύγουστο του 2009 αποφάσισε την συμμετοχή του στις επερχόμενες προεδρικές εκλογές το 2010. Εκλέχθηκε στην προεδρία με ποσοστό 42,08% έναντι 26.25% του αντιπάλου του και νυν αντιπροέδρου των Φιλιππίνων Χέχομαρ Μπινάι. 
Συμπεριλήφθηκε στη λίστα που εξέδωσε το περιοδικό Time για τα «Πρόσωπα με τη Μεγαλύτερη Επιρροή Παγκοσμίως» για το έτος 2013.

## Εξωτερικοί σύνδεσμοι

*  

Κατηγορία:Πρόεδροι των Φιλιππίνων
Μανέτας

Το ελληνικό επώνυμο **Μανέτας** μπορεί να αναφέρεται σε κάποιο από τα εξής πρόσωπα:

* Θεόδωρος Μανέτας (1881-1947), στρατιωτικός και πολιτικός
* Ιωάννης Μανέτας (1878-1943), πολιτικός
* Ιωάννης Μανέτας (γενν. 1910), αντιστράτηγος
* Κωνσταντίνος Μανέτας (1879-1960), αντιστράτηγος και πολιτικός
* Παναγιώτης Μανέτας (1837-1908), πολιτικός
Γκαρνιέ ντε Ναπλούζ

Ο **Γκαρνιέ ντε Ναπλούζ** (*Garnier de Naplouse*, ... - Αύγουστος 1192), επίσης γνωστός ως *Γκαρνιέ της Συρίας*, ήταν ο 10ος ηγούμενος του Τάγματος των Οσπιταλιέρων του Αγίου Ιωάννη της Ιερουσαλήμ.

Αρχικά ** του Τάγματος των Οσπιταλιέρων στη Ναπλούζ, την πατρίδα του, είδε να του ανατίθεται, το 1177, το αξίωμα του θησαυροφύλακα ή διοικητού του Νοσοκομείου της Ιερουσαλήμ από τον Ροζέ ντε Μουλέν, τότε Μέγα Μάγιστρο των Οσπιταλιέρων.
Αν και δέχτηκε πολλά τραύματα στη διάρκεια της Μάχης του Χαττίν το 1187, η οποία έπαιξε καθοριστικό ρόλο για την μοίρα της Ιερουσαλήμ, ωστόσο ο Γκαρνιέ ντε Ναπλούζ κατόρθωσε να διαφύγει στην πόλη Ασκαλόν, όπου και θεραπεύτηκε των τραυμάτων του.
Τρία χρόνια αργότερα, το 1190, προβιβάστηκε με την σειρά του στο αξίωμα του Μεγάλου Μάγιστρου, μετά τον θάνατο του προκατόχου του, Ερμανγκάρ ντ'Ασπ.
Ο Γκαρνιέ ντε Ναπλούζ μετείχε στην Μάχη του Αρσούφ, ενώ απεβίωσε έναν χρόνο αργότερα προς τα τέλη του 1192, δίχως να έχει σταματήσει τον αγώνα για την υπεράσπιση των Αγίων Τόπων.

## Παραπομπές



## Πηγή
*  Bertrand Galimard Flavigny (2006) *Histoire de l'ordre de Malte*, Perrin, Paris

Γκαρνιε ντε Ναπλουζ
Κατηγορία:Σταυροφορίες
Κατηγορία:Ηγούμενοι του Τάγματος του Αγίου Ιωάννη της Ιερουσαλήμ
Κατηγορία:Γάλλοι μοναχοί
Κανκάν (περιφέρεια)

Το **Κανκάν** (γαλλ: Kankan) είναι μία από τις οκτώ περιφέρειες της Γουινέας. Πρωτεύουσα είναι το Κανκάν.

## Γεωγραφία
Το Κανκάν βρίσκεται ανατολικά της Γουινέας. Συνορεύει στα δυτικά και νοτιοδυτικά με τη Φαρανά, στα νότια με το Νζερεκορέ, στα βορειοανατολικά με το Μαλί και στα νοτιοανατολικά με την Ακτή Ελεφαντοστού.

## Νομαρχίες

## Δείτε επίσης
* Περιφέρειες της Γουινέας

## Εξωτερικοί σύνδεσμοι
* 

Κ
Το φρούριο της Βρέστης (ταινία)

***Το φρούριο της Βρέστης*** (Ρωσικά: Брестская крепость), είναι ρωσική ταινία του 2010 στο είδος εγκληματική/δράμα.

## Πλοκή
Η ταινία δείχνει την ηρωική άμυνα του Φρουρίου της Βρέστης στοά σύνορα Πολωνίας-Λευκορωσίας, πραγματικό ιστορικό γεγονός στις αρχές του Β' Παγκοσμίου Πολέμου κατά των Γερμανών εισβολέων στις 22 Ιουνίου 1941. Η ιστορία περιγράφει τα γεγονότα των πρώτων ημερών της άμυνας.

## Διανομή
* Αλεξέι Κοπασόφ - Σάσκα Ακίμοφ
* Αντρέι Μερζλίκιν - Κιζεβάτοφ
* Πάβελ Ντερεβιάνκο - Γεφίμ Φομίν
* Αλεξάντρ Κορσούνοφ - Πιότρ Γκαβρίλοφ

## Εξωτερικοί σύνδεσμοι
* 

Κατηγορία:Ρωσικές ταινίες
Κατηγορία:Ταινίες του 2010
Κατηγορία:Λευκορωσικές ταινίες
Κατηγορία:Ρωσικές πολεμικές ταινίες
Κατηγορία:Ρωσικές ιστορικές ταινίες
Κατηγορία:Ρωσικές δραματικές ταινίες
Κατηγορία:Ρωσικές ταινίες δράσης
Η ειρωνεία της τύχης 2

**Η ειρωνεία της τύχης 2** (Ρωσικά: Ирония Судьбы. Продолжение) είναι ταινία στο είδος ρομαντική κωμωδία, ρωσικής παραγωγής του 2007.

## Πλοκή
Ο Ζένια και η Νάντια έχουν χαράξει χωριστούς δρόμους. η Νάντια έχει κολλήσει με το φίλο γραφειοκράτης της, παντρεύτηκαν και απέκτησαν μια κόρη, που ονομάζεται επίσης Νάντια. Ο Ζένια είναι παντρεμένος και είχε ένα γιο, τον Κονσταντίν. Και αργότερα χώρισαν.

Περισσότερα από 30 χρόνια αργότερα, ο Κονσταντίν καταλήγει μεθυσμένος στο διαμέρισμα, όπου η νεώτερη Νάντια τον βρίσκει. Είναι μέρος ενός σχεδίου από τους φίλους του πατέρα του για να πάρει ο Ζένια πίσω στην αγκαλιά του τη γυναίκας με την οποία μοιράστηκε την μαγική νύχτα. Και ότι συνέβη πριν πολλά χρόνια στους γονείς συμβαίνει με τον ίδιο τρόπο στα παιδιά τους...

## Πρωταγωνιστούν
* Κονσταντίν Χαμπένσκι 
* Γελιζαβέτα Μπογιάρσκαγια 
* Σεργκέι Μπεζρούκοφ 
* Αντρέι Μιάγκοφ 
* Μπάρμπαρα Μπρύλσκα 
* Γιούρι Γιακόβλεφ 

## Δείτε επίσης
* Η ειρωνεία της τύχης (ταινία) - 1975

## Παραπομπές


## Εξωτερικοί σύνδεσμοι
* 

Κατηγορία:Ρωσικές κωμικές ταινίες
Κατηγορία:Ταινίες του 2007
Κατηγορία:Ρωσικές δραματικές ταινίες
Κατηγορία:Ρωσόφωνες ταινίες
Κατηγορία:Ταινίες γυρισμένες στη Ρωσία
Κατηγορία:Αισθηματικές κωμικές ταινίες
Σιδηροδρομικός Σταθμός Μώλου

Ο **Σιδηροδρομικός Σταθμός Μώλου** είναι σιδηροδρομικός σταθμός στον Μώλο του Νομού Φθιώτιδας. Βρίσκεται λίγο πιο έξω από την ομώνυμη κωμόπολη. Ο σταθμός αναμένεται να είναι έτοιμος προς επιβατική χρήση τον Σεπτέμβριο του 2018, οπότε θα έχουν περαιωθεί τα έργα για την απόλυτη ετοιμότητα της νέας γραμμής που εξυπηρετείται από τα τρένα υψηλών ταχυτήτων ανάμεσα στην Αθήνα και τη Θεσσαλονίκη. Θα εξυπηρετεί και γειτονικές περιοχές όπως τα Καμμένα Βούρλα. Ο σχεδιασμός για σταθμό στον Μώλο αναφέρεται για πρώτη φορά το 1883 σε μελέτη για την υπό κατασκευήν γραμμή Αθηνών-Λαρίσης με χάραξη από τη Χαιρώνεια ως τη Λαμία που μοιάζει με τη σημερινή χάραξη από Τιθορέα ως Μώλο και Λιανοκλάδι, όμως τελικά επελέγη η χάραξη ως το 2019 μέσω Μπράλλου. Η χωροθέτηση του σταθμού στον Μώλο επιτεύχθηκε το 1994 επί υφυπουργίας μεταφορών του Δημήτριου Αλαμπάνου κατόπιν διαβουλεύσεως με τις τοπικές αρχές και στις 20 Νοεμβρίου 2022 εγκαινιάστηκε ο σταθμός που θα εξυπηρετεί τη γραμμή Αθήνα-Καλαμπάκα.

## Γενικά
Ο σταθμός έχει 4 γραμμές, εκ των οποίων οι 2 διαθέτουν στεγασμένες πλευρικές αποβάθρες, καθιστώντας δυνατή τη στάθμευση αμαξοστοιχιών. Στο κτήριο του σταθμού υπάρχει χώρος αναμονής, σκάλες για την πρόσβαση των γραμμών, καθώς και ανελκυστήρας. Τα εγκαίνια του πραγματοποιήθηκαν στις 8 Ιανουαρίου του 2018, μαζί με το υπόλοιπο τμήμα Τιθορέας-Λιανοκλαδίου, ενώ αναμένεται να λειτουργήσει κανονικά ταυτόχρονα με το εν λόγω τμήμα, στις αρχές του Φεβρουαρίου του ιδίου έτους.
## Παραπομπές


Μωλος
Μωλος
Κνούτος Ε΄ της Δανίας

thumb|right|250px|To λουτρό αίματος του Ρόσκιλντ - μικρογραφία 13ου αιώνα.
Ο **Κνούτος Ε΄ της Δανίας** (δανικά: *Knud V Magnussen*, περί το 1129 - 9 Αυγούστου 1157) βασιλιάς της Δανίας ( 1146 - 1157) ως συμβασιλέας σε μεταβαλλόμενες συμμαχίες με τον Σβεν Γ΄ της Δανίας και τον Βάλντεμαρ Α΄ της Δανίας ήταν γιος του Μάγκνους Α΄ της Σουηδίας και εγγονός του Νιλς της Δανίας. Δεν είναι γνωστά πολλά γύρω από τη βασιλεία του πέρα ότι βρισκόταν σε εμφύλιο πόλεμο με τον ξάδελφο του Σβεν Γ της Δανίας, και σκοτώθηκε στο λουτρό αίματος που πραγματοποίησε ο Σβεν με πρόφαση ένα δείπνο.

## Συνεχείς εμφύλιες διαμάχες με τον ξάδελφο του Σβεν

Μετά την παραίτηση του Ερρίκος Γ΄ της Δανίας για λόγους υγείας (1146) οι ευγενείς του Σγιέλαν εξέλεξαν νέο βασιλιά της Δανίας τον Σβεν Γ΄ ενώ οι ευγενείς της Γιουτλάνδης εξέλεξαν νέο βασιλιά τον Κνούτο Ε΄. Τα επόμενα χρόνια ο Κνούτος προσπάθησε να ανατρέψει τον Σβεν στη Σγιέλαν αλλά χωρίς κανένα αποτέλεσμα, συμφιλιώθηκε προσωρινά μαζί του για την πραγματοποίηση Σταυροφορίας εναντίον των Σλάβων (1147) αλλά αμέσως μετά τη λήξη της οι εχθροπραξίες επαναλήφθηκαν. Ο Σβεν συμμάχησε με τον τρίτο διεκδικητή του θρόνου ξάδελφο του Βάλντεμαρ γιο του Κνούτου Λαβάρντ τον οποίο είχε σκοτώσει ο πατέρας του νίκησαν τον Κνούτο στη Γιουτλάνδη (1150) και τον ανάγκασαν να δραπετεύσει στον πεθερό του Σβέρκερ Α΄ της Σουηδίας, όλες οι προσπάθειες που έκανε να ανακαταλάβει τα εδάφη του ήταν αποτυχημένες, γι'αυτό κατέφυγε στον Γερμανό αυτοκράτορα Φρειδερίκο Βαρβαρόσσα για βοήθεια. Με τη μεσολάβηση του Βαρβαρόσσα βρέθηκε μια συμβιβαστική λύση να είναι ο Σβεν βασιλιάς και ο Κνούτος αντιβασιλιάς αλλά σύντομα ο Σβεν την παραβίασε και ο Κνούτος κατάλαβε ότι δεν υπάρχει άλλη λύση πέρα από τον σκληρό πόλεμο. Ο Βάλντεμαρ στο μεταξύ άλλαξε στάση και πήγε με το μέρος του Κνούτου, οι δυο διεκδικητές με τη βοήθεια του πεθερού του Κνούτου επιτέθηκαν στη Δανία ανατρέποντας τον Σβεν (1154) ο οποίος εξορίστηκε 3 χρόνια στη Γερμανία.

## Δολοφονία του Κνούτου στο λουτρό αίματος

Το 1157 ο Σβεν με νέες δυνάμεις που του παραχώρησε ο δούκας της Βαυαρίας Ερρίκος ο Λέων έκανε νέα επίθεση στη Δανία, οι Δανοί ευγενείς αποφάσισαν να τριχοτομήσουν το βασίλειο στους τρεις πρίγκιπες διεκδικητές. Στις 9 Αυγούστου 1157 ο Σβεν προσκάλεσε ύπουλα σε έναν δείπνο στο Ρόσκιλντ το γνωστό ως "λουτρό αίματος" τον ίδιο τον Κνούτο και τον Βάλντεμαρ με σκοπό να τους σκοτώσει και να απαλλαγεί οριστικά μαζί τους, ο Κνούτος δολοφονήθηκε από τους ιππότες του βασιλιά αλλά ο Βάλντεμαρ δραπέτευσε, λίγο αργότερα κατόρθωσε να ανατρέψει τον Σβεν και να τον διαδεχθεί ως Βάλντεμαρ Α΄ της Δανίας.

## Κληρονόμοι

Με τη σύζυγο του Έλενα της Σουηδίας παιδιά του ήταν :

* Άγιος Νιλς του Άαρχους (1157 - 1180), μοναχός 
* Κνούτος 
* Βάλντεμαρ, επίσκοπος του Σλέσβιχ (1158 - 1236).
* Μπριγκίττε (ή Γιούτα), παντρεύτηκε τον Βερνάρδο κόμη του Άνχαλτ.
* Ιλδεγάρδη.
* Ιγκεράρδη.

## Παραπομπές



## Πηγές

*Bricka, Carl Frederik (ed.), Dansk Biografisk Lexikon, vol. IX [Jyde – Køtschau], 1895. "Knud (Magnussen)"

## Εξωτερικοί σύνδεσμοι
*
*Κνούτος Ε΄
*Βασιλείς και βασίλισσες της Δανίας

Κατηγορία:Βασιλείς της Δανίας
Κατηγορία:Οίκος των Έστριντσεν
Λουκόπουλος

Το ελληνικό επώνυμο **Λουκόπουλος**, που ετυμολογικά σημαίνει «γιος του Λουκά», μπορεί να αναφέρεται σε κάποιο από τα εξής πρόσωπα:

* Αλέξιος Λουκόπουλος, πολιτικός στην Επανάσταση του 1821
* Ανδρέας Λουκόπουλος (1914-2001), νομικός, υφηγητής του εμπορικού δικαίου
* Δημήτριος Λουκόπουλος (1874-1943), λαογράφος
* Κλέαρχος Λουκόπουλος (γενν. 1908), γλύπτης
* Λουκάς Λουκόπουλος (γενν. 1911), ιατρός παθολόγος

## Παραπομπές
Ναυμαχία της Χίου

Η **Ναυμαχία της Χίου** μπορεί να αναφέρεται σε μια από τις παρακάτω μάχες ή ναυμαχίες του νησιού της Χίο]:

* Ναυμαχία της Χίου (201 π.Χ.), ναυμαχία μεταξύ της Μακεδονίας και της συμμαχίας Ρόδου και Περγάμου
* Ναυμαχία της Χίου (1319), ναυμαχία μεταξύ των Ιωαννιτών ιπποτών και Τουρκικών πλοίων
* Σφαγή της Χίου, η καταστολή της Ελληνικής εξέγερσης και η σφαγή του πληθυσμού του νησιού το 1822 από τις Οθωμανικές δυνάμεις
* Ναυμαχία της Χίου (1822), ο Κανάρης πυρπολεί την τουρκική ναυαρχίδα 
* Μάχη της Χίου (1912), η επανάκτηση του νησιού από την σύγχρονη Ελλάδα
Καυτά νέα (ταινία)

**Καυτά νέα** ή **Newsmakers** (ρωσικά: Горячие новости), είναι ρωσική ταινία του 2009 στο είδος θρίλερ/δράσης/εγκληματική.

## Πλοκή
Ο αξιωματικός της αστυνομίας της Μόσχας Σμιρνόφ, έχει ως στόχο να συλλάβει τον βίαιο αρχηγό μιας ομάδας γκάνγκστερ Γκερμάν μετά από μια αποτυχημένη ληστεία. Εν τω μεταξύ, ο Σμιρνόφ και οι ανώτεροι προσπαθούν να βρουν έναν τρόπο να βελτιώσουν τη φήμη της αστυνομίας της Μόσχας. Η νεαρή δημοσιογράφος Κάτια υποδηλώνει ότι θα πρέπει να μετατρέψουν τη σύλληψη του Γκερμάν σε ένα reality show, αναδεικνύοντας την αστυνομία ως ήρωες δράσης. Η κατάσταση γίνεται περίπλοκη όταν Γκερμάν και η συμμορία του, προσπαθούν την ίδια τακτική. Η κατάσταση κλιμακώνεται σύντομα σε έναν πόλεμο, τόσο στα μέσα ενημέρωσης όσο και στους δρόμους.

## Ηθοποιοί

*Αντρέι Μερζλίκιν 
*Γεβγκένι Τσυγκανόφ 
*Μαρία Μασκόβα 
*Μαξίμ Κονοβάλοφ 
*Αλεξέι Φραντέτι
*Πάβελ Κλίμοφ
*Σεργκέι Βέσιν
*Σεργκέι Γκαρμάς 
*Αρτιόμ Σεμάκιν

## Παραπομπές


## Εξωτερικοί σύνδεσμοι
* 

Κατηγορία:Ρωσικές ταινίες
Κατηγορία:Ταινίες του 2009
Κατηγορία:Ρωσικές αστυνομικές ταινίες
Κατηγορία:Ρωσόφωνες ταινίες
Κατηγορία:Ταινίες γυρισμένες στη Ρωσία
Κατηγορία:Ρωσικές θρίλερ ταινίες
Κατηγορία:Ρωσικές ταινίες δράσης
Κατηγορία:Ταινίες τοποθετημένες στη Ρωσία
Αβαρούα

Η **Αβαρούα** είναι μικρή πόλη και πρωτεύουσα των νήσων Κουκ, η οποία βρίσκεται στο νησί Ραροτόνγκα. 

Η Αβαρούα χωρίζεται σε 19 παραδοσιακές υποδιαιρέσεις, 54 για το νησί Ραροτόνγκα:

Ποκοϊνού, Νικάο (έδρα του Κοινοβουλίου των Νήσων Κουκ), Πουαπουατού, Αρεανού, Καϊκαβεκά, Αρουπά, Αβατιού (εμπορικό λιμάνι),Ρουατόνγκα, Τουτακιμόα, Ταουάε, Τακουβάινε, Γκατίπα, Βαϊκάι, Ταπαέ-Ι-Ούτα, Ταπαέ, Πουέ, Πουναμάια, Κιικίι, Τουπάπα.

Κατηγορία:Νήσοι Κουκ
Παμφίλη η Επιδαυρία

Η **Παμφίλη η Επιδαυρία** (λατιν. *Pamphila*, 1ος αιώνας μ.Χ.) ήταν Ελληνίδα ιστορικός που έζησε κατά την περίοδο της βασιλείας του Νέρωνα. Σύμφωνα με το Λεξικό της Σούδας η Παμφίλη καταγόταν από την Επίδαυρο, ενώ κατά τον Μέγα Φώτιο είχε γεννηθεί ή καταγόταν από  Έλληνες της Αιγύπτου. Το πιθανότερο είναι ότι η ίδια γεννήθηκε στην Επίδαυρο, ενώ η ελληνική οικογένειά της είχε έρθει από την Αίγυπτο. Ο Φώτιος δίνει μία περίληψη του προλόγου του έργου της, στην οποία μαθαίνουμε ότι κατά τα 13 χρόνια που έζησε με τον σύζυγό της, τον οποίο δεν άφησε ούτε για μία ώρα, εργαζόταν συνεχώς στη συγγραφή των βιβλίων της, και ότι κατέγραψε αυτά που άκουγε από τον σύζυγό της και από τους πολλούς άλλους μορφωμένους ανθρώπους που σύχναζαν στο σπίτι τους, καθώς και ό,τι είχε η ίδια διαβάσει σε προγενέστερα βιβλία-πηγές. Κατά τη *Σούδα* μερικοί απέδιδαν το έργο της στον σύζυγό της. Ως προς το όνομα του συζύγου αυτού υπάρχουν δύο παραλλαγές: Σε ένα σημείο η *Σούδα* αναφέρει την Παμφίλη ως κόρη του συγγραφέως Σωτηρίδα και σύζυγο του Σωκρατίδα, ενώ σε άλλο σημείο την αναφέρει ως *σύζυγο* του Σωτηρίδα.

Το κύριο έργο της Παμφίλης είναι τα *Υπομνήματα ιστορικά* (δηλαδή ιστορικά σχόλια), γνωστά και ως *Συμμίκτων ιστορικών υπομνημάτων λόγοι*, μία ιστορία της Ελλάδας σε 33 βιβλία (ο Φώτιος αναφέρει μόνο 8, αλλά η *Σούδα* μάλλον είναι ορθότερη ως προς αυτό). Ο Φώτιος μας δίνει μία γενική ιδέα για το περιεχόμενό της. Το έργο δεν ήταν χωρισμένο ανάλογα με τα διαφορετικά θέματα ή με βάση κάποιο σχέδιο, αλλά έμοιαζε σαν η κάθε πληροφορία να καταγραφόταν καθώς ερχόταν σε γνώση της συγγραφέως, η οποία είχε σημειώσει πως πίστευε ότι αυτή η ποικιλία θα έδινε μεγαλύτερη ευχαρίστηση στον αναγνώστη. Ο Φώτιος πάντως θεωρεί το έργο πολύ χρήσιμο και πάροχο σημαντικών πληροφοριών για πολλά σημεία της ιστορίας και της λογοτεχνίας. Η εκτίμηση της οποίας έχαιραν τα *Ιστορικά σχόλια* κατά την αρχαιότητα φανερώνεται όχι μόνο από την κρίση του Φωτίου, αλλά και από τις αναφορές σε αυτά που βρίσκουμε στα έργα του Αύλου Γέλλιου και του Διογένους Λαερτίου, οι οποίοι εμφανίζονται να το έχουν εκμεταλλευθεί σε σημαντικό βαθμό.

Πέρα από τα *Ιστορικά σχόλια*, η Παμφίλη συνέγραψε κατά τη *Σούδα* και μία *Επιτομή του Κτησίου* σε τρία βιβλία, καθώς και πάμπολλες επιτομές ιστοριών («ἐπιτομαὶ ἱστοριω̂ν τε καὶ ἑτέρων βιβλίων») και άλλα έργα, όπως τα *Περί αμφισβητήσεων* και *Περί αφροδισίων*.

## Σημειώσεις


## Πηγές
* Smith, William (επιμ.): το αντίστοιχο λήμμα στο *Dictionary of Greek and Roman Biography and Mythology* (1870)

Παμφιλη
Κατηγορία:Ιστορικοί (γυναίκες)
Ντεμίτρε

Ο **Ντεμίτρε** ήταν Αλβανός κόμης στα Καταλανικά εδάφη του 14ου αιώνα στην Θεσσαλία, κατά την περίοδο της Φραγκοκρατίας.

Απαντώμενος και ως *ντε Μίτρε* ή *lo comte Mitra* (μια παραφθορά του Δημήτριος) σε σύγχρονες πηγές, ήταν Αλβανός φύλαρχος με βάση του την νοτιοανατολική Θεσσαλία (Αλβανοί είχαν μεταναστεύσει στην περιοχή της Θεσσαλίας από το 1320 περίπου). Είχε την δυνατότητα να συγκεντρώσει δύναμη 1.500 ιππέων, ενώ είχε λάβει άδεια να φέρει το λάβαρο της Αραγωνίας ως γεννημένος βασάλος του Πέτρου Δ΄ της Αραγωνίας. Μεταξύ των δεκαοκτώ Καταλανών βασάλων της ευρύτερης περιοχής την περίοδο 1380-1 βρισκόταν στην δεύτερη θέση βάση σημασίας, πίσω από τον Κόμη των Σαλώνων και πάνω από τον Μαργράβο της Βοδονίτσας. Σε ένα έγγραφο που χρονολογείται από τον Απρίλιο του 1381, κατατάσσεται μεταξύ αυτών που ο Πέτρος Δ΄ ευχαρίστησε για τις υπηρεσίες τους ενάντια στην Ναβαρρέζικη Εταιρεία το 1379.

## Πηγές


Κατηγορία:Δουκάτο Νέων Πατρών
Κατηγορία:Κόμητες
Κατηγορία:Αλβανοί ευγενείς
Κατηγορία:Αλβανοί στρατιωτικοί
Έβαν Πίτερς

Ο **Έβαν Πίτερς** (αγγλικά: *Evan Thomas Peters*, 20 Ιανουαρίου 1987) είναι Αμερικανός ηθοποιός. Έκανε  την πρώτη του εμφάνιση ως ηθοποιός το 2004 στην δραματική ταινία *Clipping Adam* και έπαιξε ως πρωταγωνιστής στην σειρά *Invasion* από το 2005 μέχρι το 2006. Είναι γνωστός για τους πολλούς του ρόλους στην τηλεοπτική σειρά *[[American Horror Story]] *του τηλεοπτικού σταθμού FX. Έπαιξε τον ρόλο του *Todd Haynes* το 2010 στην ταινία *[[Kick-Ass (ταινία)|Kick-Ass]]*, του *Quicksilver* στις ταινίες *[[X-Men: Ημέρες ενός Ξεχασμένου Μέλλοντος]]* (2014), *[[X-Men: Apocalypse]]* (2016), *[[Deadpool 2]]* (2018), και *[[X-Men: Ο Μαύρος Φοίνικας]]* (2019) καθώς υποδύθηκε και το ρόλο του κατά συρροή δολοφόνου Τζέφρυ Ντάμερ στην σειρά του Netflix *Monster: The Jeffrey Dahmer Story*.

Γεννήθηκε στο Σαιντ Λούις στο Μισσούρι, όπου ζούσαν οι γονείς του η Τζούλι και ο Φιλ Πίτερς, και παρακολούθησε ένα Ρωμαιοκαθολικό δημοτικό σχολείο. Μετακόμισε στο *Grand Blanc* στο Μϊτσιγκαν, όπου σπούδασε ως μοντέλο και ηθοποιός. Μετά παρακολούθησε το σχολείο *Grand Blanc Community*, πριν μετακομίσει στο Λος Άντζελες για να προχωρήσει την καριέρα του ως ηθοποιός όπου παρακολούθησε το σχολείο *Burbank* και μετά έκανε ιδιαίτερα στο σπίτι.

## Παραπομπές



Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Η τυφλόμυγα (ταινία)

**Η τυφλόμυγα** (Ρωσικά: Жмурки), είναι ρωσική ταινία του 2005 στο είδος μαύρη κωμωδία/εγκληματική/θρίλερ.

## Πλοκή
Ο Σεργκέι και ο Σιμόν πρέπει να παραδώσουν μια βαλίτσα γεμάτη ηρωίνη στον Μιχάλιτς αλλιώς θα πρέπει να θανατωθούν. Υπάρχει μια μικρή λεπτομέρεια: η μόνη τεχνική επίλυσης προβλημάτων είναι το ότι οι δυο τους έχουν εξοικειωθεί να σημαδεύουν στο κεφάλι, πράγμα πολύ σημαντικό. Υπάρχουν περισσότεροι από 20 διάσημοι στην ρωσική ταινία, αλλά δεν θα είστε σε θέση να τους αναγνωρίσει αμέσως επειδή είναι όλοι τους μεταμφιεσμένοι.

## Πρωταγωνιστούν
* Νικήτα Μιχαλκόφ
* Ντμίτρι Ντιούζεφ 
* Αλεξέι Πάνιν 
* Αλεξέι Σερεμπριακόφ 
* Αντρέι Πάνιν
* Βίκτορ Σουχορούκοφ 
* Σεργκέι Μακοβέτσκι 
* Ρενάτα Λιτβίνοβα
* Κιρίλ Πιρόγκοφ
* Αντρέι Μερζλίκιν 
* Ντμίτρι Πεβτσόφ 
* Αντρέι Κράσκο
* Γκάρικ Σουκάτσοφ
* Γιούρι Στεπάνοφ 
* Γκριγκόρι Σιγιατβίντα 

## Εξωτερικοί Σύνδεσμοι
* 

Κατηγορία:Ρωσικές ταινίες
Κατηγορία:Ταινίες του 2005
Κατηγορία:Ρωσόφωνες ταινίες
Κατηγορία:Ρωσικές κωμικές ταινίες
Κατηγορία:Ρωσικές αστυνομικές ταινίες
Κατηγορία:Ρωσικές ταινίες μαύρης κωμωδίας
Κατηγορία:Ταινίες γυρισμένες στη Ρωσία
Κατηγορία:Ρωσικές θρίλερ ταινίες
Αντήνορας (αποσαφήνιση)

Με το αρχαιοελληνικό όνομα **Αντήνωρ** ή **Αντήνορας** μπορεί να αναφέρονται:

*Ο Αντήνωρ ο Τρώας, χαρακτήρας της Ιλιάδας, συνετός γέροντας που έδινε συμβουλές στους Τρώες
*Ο μνηστήρας της Πηνελόπης Αντήνορας
*Ο Αντήνορας, δολοφόνος του τυράννου της Κεφαλληνίας Προμνήσου και διάδοχός του στην εξουσία
*Αντήνωρ (γλύπτης), γλύπτης της αρχαίας Αθήνας κατά τον 5ο αιώνα π.Χ.
*Ο 2207 Αντήνωρ (2207 Antenor), αστεροειδής που ανήκει στην Τρωική Ομάδα και πήρε το όνομά του από τον μυθικό Τρωαδίτη
Κονβέκτορας

Ο **κονβέκτορας** είναι συσκευή, η οποία λειτουργεί με ηλεκτρικό ρεύμα και χρησιμοποιείται ως συμπληρωματική θέρμανση δωματίου (χώρου) είτε και για μόνιμη θέρμανση κατοικίας. Παρόλα αυτά έχει γίνει γνωστός στην αγορά ως συμπληρωματική οικονομική θέρμανση, που εξοικονομεί ενέργεια. 

Τοποθετείται στο χώρο είτε ως επιτοίχιος είτε επιδαπέδιος με ειδικές βάσεις.

## Πληροφορίες
Οι Κονβέκτορες διαθέτουν ειδικό θερμοστάτη και μπορούν να λειτουργούν αυτόνομα σε κάθε δωμάτιο ενός σπιτιού ή ενός μεγάλου γραφείου εταιρίας και είναι ασφαλείς για παιδιά και κατοικίδια.

Αποτελούνται από μια ηλεκτρική αντίσταση με περίβλημα από αλουμίνιο, που αποτελεί και το σώμα του θερμοπομπού, και ένα μηχανικό ή ηλεκτρονικό θερμοστάτη.

Βασίζονται στο φαινόμενο της μεταφοράς θερμότητας και λιγότερο στο φαινόμενο της ακτινοβολίας όπως τα σώματα υπερύθρων. Πιο συγκεκριμένα, ο ψυχρός αέρας του δωματίου, που βρίσκεται στα χαμηλότερα στρώματα του χώρου, εισέρχεται στο κάτω μέρος του κονβέκτορα και θερμαίνεται από την ειδική ηλεκτρική αντίσταση που βρίσκεται μέσα στον κονβέκτορα. Έτσι με αυτόν τον τρόπο, ο ζεστός αέρας υψώνεται και βγαίνει από τον κονβέκτορα προς τον χώρο του δωματίου, με φυσική κυκλοφορία, ανεβάζοντας γρήγορα τη θερμοκρασία της οικίας.

Η έξοδος του αέρα από τον κονβέκτορα γίνεται από ειδικά σχεδιασμένα πτερύγια, τα οποία, αν είναι δυνατό, μπορούν να έχουν μια μικρή κλίση προς τα κάτω για πιο αποδοτική και ομοιόμορφη διάχυση του αέρα στο δωμάτιο και για να εμποδίζεται η είσοδος της σκόνης στον κονβέκτορα.

Κατηγορία:Συσκευές
Πυγμαχία στους Θερινούς Ολυμπιακούς Αγώνες 2008

Οι αγώνες πυγμαχίας στους ολυμπιακούς αγώνες του 2008 έγιναν στο Πεκίνο

## Κατάταξη Μεταλλίων

*
Οι Συμμαθητές

***Οι συμμαθητές*** είναι τίτλος ελληνικής κωμικής τηλεοπτικής σειράς, παραγωγής 2014-2017, που προβλήθηκε από τον τηλεοπτικό σταθμό ANT1. 

Είναι βασισμένη στην πολυβραβευμένη αργεντίνικη τηλενουβέλα *Graduados* του 2012. Τη διασκευή του σεναρίου ανέλαβε στον πρώτο κύκλο η Βίκυ Αλεξοπούλου, ενώ στους επόμενους δύο ο Γιώργος Φειδάς. Τη σκηνοθεσία ανέλαβαν ο Βασίλης Θωμόπουλος (κυρίως) με τη βοήθεια των Παναγιώτη Κούτρα και Βασίλη Τσελεμέγκου.

## Διανομή
### Καστ

## Έκτακτες συμμετοχές
* Κώστας Λούκας ως Στέφανος Τζαβάρας (121 επεισόδια)
* Σταύρος Καραγιάννης ως Ζήσης (40 επεισόδια)
* Κωνσταντίνος Γιαννακόπουλος ως Φίλιππος Σταμέλος (16 επεισόδια)
* Τζένη Μπότση ως Γωγώ Λινάρδου (15 επεισόδια)
* Σταμάτης Γαρδέλης ως Σταμάτης Γαρδέλης (11 επεισόδια)
* Μαρία Αλιφέρη ως Μαρία Αλιφέρη (10 επεισόδια)
* Σοφία Παυλίδου ως Τζένη Σταμέλου (10 επεισόδια)
* Βερίνα Χιώτη ως Δώρα Χαρίτου (8 επεισόδια) 
* Ιωσήφ Πολυζωίδης ως Νότη (8 επεισόδια)
* Χριστίνα Αλεξανιάν ως Σάντρα Βασιλειάδη (8 επεισόδια) 
* Σωτήρης Ταχτσόγλου ως Σάκης (7 επεισόδια) 
* Βύρων Κολάσης ως Μενέλαος Λάσκαρης (7 επεισόδια)
* Ευτυχία Σιδέρη ως Βίβιαν Πανταζοπούλου (7 επεισόδια) 
* Μαίρη Ραζή ως Μάρθα Κανόνη (5 επεισόδια) 
* Γκέλυ Γαβριήλ ως Νανά Καββαθά (5 επεισόδια)
* Γιάννης Διακάκης ως Βασίλης (4 επεισόδια)
* Δέσποινα Μπουγιατιώτη ως έγκυος σύντροφος Ζαχαρία (4 επεισόδια)
* Κώστας Αποστολάκης ως αστυνομικός (2 επεισόδια)
* Αναστασία Γιούσεφ ως Αναστασία (2 επεισόδια)
* Δήμητρα Καρακωνσταντή ως νοσοκόμα (2 επεισόδια)
* Ζώγια Σεβαστιανού ως Χριστίνα (2 επεισόδια)
* Κωνσταντίνα Τζώρτζη ως φιλόλογος (2 επεισόδια)
* Γιάννης Αποστολάκης ως Γιάννης (1 επεισόδιο)
* Γιώργος Τσιάλος ως Μάριος (1 επεισόδιο)
* Σωτήρης Αντωνίου ως Dr Ripstein
* Βασίλης Γιακουμάρος ως Θανάσης
* Λίτσα Γιάννου ως Λίτσα Χαραλαμπάκη
* Στεφανία Γκουρνέλου
* Χρήστος Γωγούσης ως γιατρός 
* Γιώργος Δάσκαλος ως αστυνομικός 
* Ανδρομάχη Δαυλού ως αστυνόμος 
* Ανδρέας Ζήκουλης ως μέντιουμ-γκουρού
* Δημήτρης Καμπόλης ως Βίτο Μερλιότι
* Γιάννης Κατσάμπας ως Χρήστος
* Έλενα Κροτσιάνι ως Λάουρα
* Μαριλίτα Λαμπροπούλου ως Λυδία
* Δημήτρης Λιόλιος ως Ζαχαρίας
* Αλέκος Μάνδυλας ως Λεωνίδας
* Θοδωρής Μπουζικάκος ως ιδιοκτήτης γραφείου κηδειών 
* Λουκία Παπαδάκη ως Ιωάννα
* Αστέριος Πελτέκης ως Φώτης
* Γιάννης Πολιτάκης ως γιατρός
* Αγγέλα Σιδηροπούλου ως Ελένη 
* Χρήστος Σκορδάς ως Διαμαντής
* Σωτήρης Σωτηρίου ως Τίγρης
* Κωνσταντίνος Τσεντούρος ως κομφερασιέ 

## Επισκόπηση σειράς

## Παραπομπές

## Εξωτερικοί σύνδεσμοι

* 

Συμμαθητες
Κατηγορία:Ελληνικές κωμικές τηλεοπτικές σειρές
Θρησκευτικοί Πόλεμοι (Γαλλία)

[thumb|300x300px|Λεπτομέρεια ξυλογραφίας του 1582, η οποία αναπαριστά τη [Σφαγή του Βασί το 1562 με την εκτέλεση δεκάδων Ουγενότων, το γεγονός της έναρξης των θρησκευτικών πολέμων]]
Οι **Γαλλικοί θρησκευτικοί πόλεμοι** (1562–1598), είναι η συλλογική ονομασία για την περίοδο της εμφύλιας πολεμικής σύγκρουσης και των στρατιωτικών επιχειρήσεων στη Γαλλία του 16ου αιώνα, μεταξύ των Γάλλων καθολικών και των προτεσταντών Ουγενότων. Μεταξύ 2.000.000 και 4.000.000 ανθρώπων υπολογίζεται πως σκοτώθηκαν λόγω των πολέμων αυτών, έως το τέλος της σύρραξης το 1598. Η σύγκρουση είχε να κάνει με τις θρησκευτικές και φατριακές αντιπαραθέσεις των Γαλλικών αριστοκρατικών οίκων, κυρίως των Βουρβόνων της νότιας Γαλλίας και των Γκιζ της Λωραίνης στη Βόρεια Γαλλία, όπου και οι δύο πλευρές έλαβαν βοήθεια από δυνάμεις του εξωτερικού, κυρίως της Ισπανίας.

Δεν υπάρχει συμφωνία από τους ιστορικούς για τον ακριβή αριθμό των συγκρούσεων και οι αντίστοιχες ημερομηνίες κατά τις οποίες συνέβησαν, με μερίδα τους να υποστηρίζει πως το Έδικτο της Νάντης το 1598 τερμάτισε τους πολέμους, αλλά η μετέπειτα αναζωπύρωση της επαναστατικής δραστηριότητας κάνει κάποιους να πιστεύουν πως η συνθήκη του Αλέ το 1629 είναι το πραγματικό τέλος. Παρόλα αυτά, υπάρχει κοινή συμφωνία πως η Σφαγή του Βασί το 1562, αποτελεί την έναρξη των θρησκευτικών πολέμων και το Διάταγμα της Ναντ, 32 έτη αργότερα, τερμάτισε τον κύριο όγκο των συγκρούσεων. Κατά τη διάρκεια αυτής της περιόδου, υπήρξε μια σειρά από σύνθετες διπλωματικές διαπραγματεύσεις και ειρηνευτικές συμφωνίες, οι οποίες ακολουθούνταν τακτικά από ανανεωμένες συγκρούσεις και εξαιρετικά αιματηρές διαμάχες για την εξουσία.

Ανάμεσα στις πολυάριθμες συγκρούσεις, γνωστή είναι και η Νύχτα του Αγίου Βαρθολομαίου το 1572, η οποία ήταν η αφετηρία για τη σφαγή χιλιάδων Ουγενότων πολιτών κατά τις επόμενες μέρες(οι διάφορες εκτιμήσεις κυμαίνονται ευρέως από 5.000 έως 100.000) σε όλη τη χώρα από τους Καθολικούς Γάλλους. Το τέλος των πολέμων βρήκε τους Ουγενότους να έχουν κερδίσει σημαντικές ελευθερίες και δικαιώματα από το Έδικτο της Νάντης, αν και αυτό δεν έφερε το τέλος της εχθρικότητας απέναντί τους. Οι πόλεμοι αποδυνάμωσαν την εξουσία της μοναρχίας, η οποία ήταν ήδη αδύναμη από την περίοδο εξουσίας του Φραγκίσκου Β΄ και κατόπιν του Καρόλου Θ΄, αν και αργότερα επανέκτησε κάποια από τη δύναμη της υπό τον Ερρίκο Δ΄ της Γαλλίας. 

Μερικές δεκαετίες αργότερα το 1685, το Έδικτο της Νάντης αναιρέθηκε βάσει του νέου Έδικτου του Φοντενμπλό, και η καταστολή και καταδίωξη των Ουγενότων συνεχίστηκε ως και τα μέσα του 18ου αιώνα, κατά τη διάρκεια του οποίου και μετανάστευσαν μαζικά προς άλλες προτεσταντικές χώρες της Ευρώπης, καθώς και σε Αμερική και Αυστραλία. Το 1985, ο πρόεδρος της Γαλλικής δημοκρατίας Φρανσουά Μιτεράν εξέφρασε ιστορική δημόσια συγγνώμη προς τους απογόνους των Ουγενότων σε όλο τον κόσμο για την καταδίωξη κατά τους θρησκευτικούς πολέμους και μετέπειτα, και την ίδια χρονική περίοδο η Γαλλική κυβέρνηση εξέδωσε αναμνηστικό γραμματόσημο όπου αναφέρεται πως η Γαλλία είναι το σπίτι των Ουγενότων.

## Παραπομπές


## Εξωτερικοί σύνδεσμοι
* 


Κατηγορία:Θρησκευτική ιστορία της Γαλλίας
Κατηγορία:Κοινωνική ιστορία της Γαλλίας
Rich & Famous

***Rich & Famous*** είναι ο τίτλος του ΕΡ του γερμανικού metal συγκροτήματος Accept, το οποίο κυκλοφόρησε το 2002 από την "Drakkar Entertainment GMBH".

Το ΕΡ περιελάμβανε τρία τραγούδια, ένα μπόνους κομμάτι της ιαπωνικής έκδοσης του "*[[Objection Overruled]]*", μία ντέμο εκτέλεση του "*Breaker*" και μία ακουστική εκτέλεση του "*Writing on the Wall*" από το άλμπουμ "*[[Death Row]]*".

## Τραγούδια του δίσκου
**1. Rich and Famous** *(Hoffmann, Baltes, Kaufmann, Dirkschneider, Deaffy)* - 3:13
*μπόνους κομμάτι από το "[[Objection Overruled]]"*
**2. Breaker** *(Hoffmann, Baltes, Kaufmann, Dirkschneider, Fischer)* - 4:07
*ντέμο εκτέλεση από το "[[Breaker (άλμπουμ)|Breaker]]"*
**3. Writing on the Wall** *(Hoffmann, Baltes, Kaufmann, Dirkschneider, Deaffy)* - 4:10
*ακουστική εκτέλεση από το "[[Death Row]]"*

## Τα μέλη των Accept
Το "*Rich & Famous*" ηχογραφήθηκε από τους εξής μουσικούς:
* **[[Ούντο Ντιρκσνάιντερ]]** - φωνητικά
* **[[Βολφ Χόφμαν]]** - κιθάρα
* **[[Γιοργκ Φίσερ]]** - κιθάρα
* **[[Πέτερ Μπάλτες]]** - μπάσο
* **[[Στέφαν Κάουφμαν]]** - τύμπανα

## Παραπομπές


## Πηγές
* Rich & Famous - Accept | Songs, Reviews, Credits, Awards | AllMusic
* Accept - Rich & Famous (EP) - Metal Storm
* Accept - Rich & Famous - Reviews - Encyclopaedia Metallum: The Metal Archives

Κατηγορία:Άλμπουμ του 2002
Κατηγορία:Άλμπουμ των Accept
Dominator

**Dominator** είναι ο τίτλος του 13ου άλμπουμ του αμερικανικού heavy metal συγκροτήματος W.A.S.P., το οποίο κυκλοφόρησε τον Απρίλιο του 2007 μέσω της δισκογραφικής εταιρείας "Demolition Records". Στην αρχική έκδοση του δίσκου ανακοινώθηκε ότι θα συμπεριλαμβάνονταν οι διασκευές στο "*[[Burn]]*" των Deep Purple και το "*Fortunate Son*" των Creedence Clearwater Revival, αλλά τελικά παρέμειναν εκτός δίσκου, με το "*Burn*" να εμφανίζεται στο επόμενο άλμπουμ των W.A.S.P., "*[[Babylon (άλμπουμ)|Babylon]]*".

Το "*Dominator*" σκαρφάλωσε στο Top-40 στη Σουηδία, τη Φινλανδία και τη Νορβηγία και έλαβε ανάμεικτες κριτικές με το "Allmusic" να του δίνει 2,5 / 5 αστέρια, αλλά το "Sputnik Music" μέσο όρο βαθμολογιών 4 / 5 και το "Metal Archives" 85%.

## Τραγούδια του δίσκου
**1. Mercy** *(Lawless)* - 4:49
**2. Long, Long Way to Go** *(Lawless)* - 3:15
**3. Take Me Up** *(Lawless)* - 4:33
**4. The Burning Man** *(Lawless)* - 4:39
**5. Heaven's Hung in Black** *(Lawless)* - 7:14
**6. Heaven's Blessed** *(Lawless)* - 5:22
**7. Teacher** *(Lawless)* - 5:01
**8. Heaven’s Hung in Black (Reprise)** *(Lawless)* - 3:13
**9. Deal With the Devil** *(Lawless)* - 5:17

## Θέσεις τσαρτ
***Dominator*** *(άλμπουμ)*

***Επίσημη κυκλοφορία: [[16 Απριλίου]] [[2007]]***

## Τα μέλη των W.A.S.P.
Το "*Dominator*" ηχογραφήθηκε από τους εξής μουσικούς:
* **[[Μπλάκι Λόουλες]]** - φωνητικά, κιθάρα, πλήκτρα
* **Νταγκ Μπλερ** - κιθάρα
* **Ντάρελ Ρόμπερτς** - κιθάρα στο "*Deal With the Devil*"
* **Μάικ Ντούντα** - μπάσο
* **Μάικ Ντάπκε** - τύμπανα

## Παραπομπές


## Πηγές
* Dominator - WASP | Songs, Reviews, Credits, Awards | AllMusic
* W.A.S.P. - Dominator (album review ) | Sputnikmusic
* W.A.S.P. - Dominator - Encyclopaedia Metallum

Κατηγορία:Δισκογραφία των W.A.S.P.
Κατηγορία:Άλμπουμ του 2007
Καλογερόπουλος

Το ελληνικό επώνυμο **Καλογερόπουλος** μπορεί να αναφέρεται σε κάποιο από τα εξής πρόσωπα:

* Αθανάσιος Καλογερόπουλος, διορισμένος δήμαρχος Σπετσών (1945)
* Αριστείδης Καλογερόπουλος (γενν. 1909), καθηγητής της δερματολογίας
* Βαγγέλης Καλογερόπουλος (γενν. 1965), ποδοσφαιριστής
* Γεώργιος Καλογερόπουλος, Κύπριος ευεργέτης (βλ. π.χ. Μέσα Γειτονιά)
* Δημήτρης Καλογερόπουλος (γενν. 1952), νομάρχης, δήμαρχος και αρχιτέκτονας
* Δημήτριος Καλογερόπουλος (1868-1954), δημοσιογράφος, συγγραφέας και ποιητής
* Διονύσιος Καλογερόπουλος (1897-1950), λόγιος, νομικός και ιστοριογράφος
* Ιωάννης Καλογερόπουλος (θάν. 1860), αγωνιστής στην Επανάσταση του 1821
* Κίμων Καλογερόπουλος (1911-1993), μεταφραστής και πανεπιστημιακός, γνωστός ως **[[Κίμων Φράιερ]]**
* Κωνσταντίνος Καλογερόπουλος (αποσαφήνιση)
* Μιχαήλ Καλογερόπουλος (1886-1961), δημοσιογράφος και συγγραφέας, πρώην νομάρχης
* Νικόλαος Καλογερόπουλος (1851-1927), δύο φορές πρωθυπουργός της Ελλάδας
* Νικόλαος Καλογερόπουλος (θεολόγος) (θάν. 1957), θεολόγος και ιστορικός της τέχνης
* Παναγιώτης Καλογερόπουλος (1853-1932), φιλόλογος
* Πάνος Καλογερόπουλος (1892-;), στρατιωτικός
* Σπυρίδων Καλογερόπουλος (1790-1864), πολιτικός
* Σπυρίδων Καλογερόπουλος-Στρατής (γενν. 1905), νομικός, διεθνολόγος και πανεπιστημιακός

## Δείτε επίσης

* Ξένια Καλογεροπούλου (γενν. 1936), ηθοποιός και θεατρική συγγραφέας
More Experience (άλμπουμ)

***More Experience*** είναι ο τίτλος του ζωντανά ηχογραφημένου άλμπουμ των Jimi Hendrix Experience, το οποίο κυκλοφόρησε σε μορφή δίσκου βινυλίου τον Μάρτιο του 1972 μέσω της δισκογραφικής εταιρείας "Ember Records".

Το πρώτο μέρος της συγκεκριμένης συναυλίας είχε κυκλοφορήσει μερικούς μήνες νωρίτερα, με τίτλο "*[[Experience (άλμπουμ)|Experience]]*". Το "*More Experience*" παρουσιάζει το υπόλοιπο μέρος της εμφάνισης των Experience στο Royal Albert Hall, στις 24 Φεβρουαρίου 1969.

Ο πλήρης τίτλος της κυκλοφορίας αυτής ήταν "*More Titles From the Original Soundtrack of the Feature Length Motion Picture "Experience"*". 

Στο τραγούδι "*Room Full of Mirrors*" συμμετείχαν οι μουσικοί των Traffic, Ντέιβ Μέισον και Κρις Γουντ.

## Τραγούδια του δίσκου
**1. Little Wing** *(Hendrix)* - 3:20
**2. Voodoo Child (Slight Return)** *(Hendrix)* - 7:17
**3. Room Full of Mirrors** *(Hendrix)* - 2:56
**4. Fire** *(Hendrix)* - 3:44
**5. Purple Haze** *(Hendrix)* - 3:04
**6. Wild Thing** *(Taylor)* - 1:30
**7. Bleeding Heart** *(James)* - 5:30

## Τα μέλη των Experience
Οι μουσικοί οι οποίοι ηχογράφησαν το "*More Experience*" είναι οι εξής:
* **[[Τζίμι Χέντριξ]]** - κιθάρα, φωνητικά
* **[[Νόελ Ρέντινγκ]]** - μπάσο
* **[[Μιτς Μίτσελ]]** - τύμπανα

;*Γκεστ συμμετοχές*
* **Ντέιβ Μέισον** - κιθάρα
* **Κρις Γουντ** - φλάουτο

## Πηγές
* More Experience - Jimi Hendrix | Songs, Reviews, Credits, Awards | AllMusic
* Jimi Hendrix More Experience - Discogs
* JIMI HENDRIX More Experience reviews and MP3 - Prog Archives

Κατηγορία:Δισκογραφία του Jimi Hendrix
Κατηγορία:Άλμπουμ του 1972
Εκλογές της Βουλής των Αντιπροσώπων των Ηνωμένων Πολιτειών 2000

Οι **εκλογές για τη [[Βουλή των Αντιπροσώπων των Ηνωμένων Πολιτειών]] το 2000** συνέπεσε με την εκλογή του Τζορτζ Γ. Μπους ως Προέδρου.  Το Ρεπουμπλικανικό Κόμμα έχασε οριακά έδρες έναντι των Δημοκρατικών, μειώνοντας την πλειοψηφία τους ελαφρά σε τρεις μόλις έδρες.
Αυτή ήταν η τρίτη κατά σειρά φορά που οι Δημοκρατικοί κέρδισαν έδρες από τους πλειοψηφούντες Ρεπουμπλικανούς. Όπως στην εκλογή του 1990, και τα δύο μεγάλα κόμματα έχασαν ψήφους προς το Ελευθεριακό Κόμμα, το Πράσινο Κόμμα και άλλα τρίτα κόμματα καθώς και ανεξάρτητους υποψηφίους. Η δημιουργηθείσα ισορρροπία εδρών, 221 προς 212, ήταν η πιο ισχνή πλειοψηφία που είχε οποιοδήποτε από τα δύο μεγάλα κόμματα από το 1952.

Ο μελλοντικός Πρόεδρος Μπάρακ Ομπάμα ανεπιτυχώς διεκδίκησε το Δημοκρατικό χρίσμα για την 1η περιφέρεια του Κογκρέσου του Ιλινόι.

Ήταν η τελευταία εκλογή κογκρέσου που επέλεξε μέλη από περιφέρειες βασισμένες στην απογραφή του 1990.

2000
Βουλη
Πυροκλαστικό κύμα

Στην ηφαιστειολογία με τον όρο **πυροκλαστικό κύμα**, χαρακτηρίζεται η ρευστοποιημένη μάζα ταραχώδους μαγματικού αερίου που εκτινάσσεται σε μορφή αναβατικών δακτυλίων κατά τη διάρκεια ορισμένων ηφαιστειακών εκρήξεων. Πρόκειται για την "εν ψυχρώ" καλούμενη πυροκλαστική ροή που περιέχει πολύ μεγαλύτερη αναλογία αερίου έναντι πυροκλαστικών θραυσμάτων και συνεπώς μικρότερη πυκνότητα. Το γεγονός αυτό καθιστά το πυροκλαστικό κύμα περισσότερο ταραχώδες που του επιτρέπει να κινηθεί ανοδικά πάνω από ράχες και λόφους σε αντίθεση με τις πυροκλαστικές ροές που κινούνται καθοδικά στις πλαγιές των ηφαιστείων.

## Γενικά
Το πυροκλαστικό κύμα συνίσταται περισσότερο από ατμούς πτητικών αερίων, όπως το υδρόθειο, και υδρατμούς άνω των 100&nbsp;°C (212&nbsp;°F) καθιστάμενο έτσι περισσότερο λευκόφαιο ηφαιστειακό νέφος. Εμφανίζεται στη βάση των κάθετων ανυψούμενων στηλών της ηφαιστειακής έκρηξης, από βίαιες διαφυγές υδρατμών και ελαφρών σωματιδίων όπου και εκτείνεται προς τα έξω κατά μήκος του εδάφους. Η ταχύτητά του είναι μικρότερη της πυροκλαστικής ροής, λόγω της μικρότερης πυκνότητας, εκτιμώμενη στα 20 - 50 μέτρα ανά δευτερόλεπτο, πλην όμως εξίσου θανατηφόρα, φθάνοντας σε απόσταση μεγαλύτερη των δέκα χιλιομέτρων κατά διεύθυνση υφιστάμενου ανέμου. Ο μηχανισμός δημιουργίας του είναι ο ίδιος της πυροκλαστικής ροής, που συμβαίνει εντός του ηφαιστειακού πόρου σε συνάντηση μάγματος είτε με υδροφόρο ορίζοντα, είτε με υπερκείμενο όγκο νερού κατά την έκρηξη κάτω από λίμνη ή θάλασσα.

Οι αποθέσεις πυροκλαστικού κύματος αναγνωρίζονται κυρίως από τη σταυρωτή στρώση τον δομών τους σε δακτυλοειδείς σειρές ιδιαίτερα σε χαμηλά ηφαίστεια με ευρύ κρατήρα όπως τύπου Μάαρ.
Χαρακτηριστική περίπτωση εμφάνισης πυροκλαστικού κύματος αποτελούν οι ατμίδες και οι εξάρσεις των θερμών σημείων γενικότερα.

## Παρατηρήσεις
Το πυροκλαστικό κύμα ως όρος φέρεται ν΄ αναγνωρίσθηκε το 1965 στην έκρηξη του ηφαιστείου Τάαλ των Φιλιππίνων. Η δε επικινδυνότητά του οφείλεται στις μεγάλες ποσότητες θερμών τοξικών αερίων που περιέχει.

## Πηγές
* "*Εγκυκλοπαίδεια Πάπυρος Larousse Britannica*" τ.51ος, σ.183.

## Βιβλιογραφία
* Fisher, R.V.: "*Mechanism of Deposition from Pyroclastic Flows*" , Am. J. Sci. 264: 350-363 (1966)
* J. G. Moors "*Base Surge in Resent Volcanic Eruptions*", Bull. Volcan. 30: 337-363 (1967)
* Parsons, W. H.: "*Criteria for the Recognition of Volcanic Breccias: Review*"  Mem. Geol. Soc. Am. 115 p.&nbsp;263-304 (1969)
* R. V. Fisher & A.C. Waters "*Base Surge Bedforms in Maar Volcanoes*", Am. J. Sci. 268: 157-180 (1970)

Κατηγορία:Ηφαιστειολογία
Κατηγορία:Ηφαιστειότητα
Aichi D1A

Το **Aichi D1A** ήταν μονοκινητήριο, διθέσιο, διπλάνο βομβαρδιστικό κάθετης εφόρμησης που επιχειρούσε από τα αεροπλανοφόρα του Ιαπωνικού Αυτοκρατορικού Ναυτικού την δεκαετία του 1930. Όταν ξέσπασε ο Δεύτερος Παγκόσμιος Πόλεμος στον Ειρηνικό, τα D1A χρησιμοποιούνταν ως εκπαιδευτικά. Οι Σύμμαχοι του έδωσαν την ονομασία *Susie*.

## Σχεδίαση και ανάπτυξη
Το D1A δημιουργήθηκε για να καλυφθεί απαίτηση του Αυτοκρατορικού Ναυτικού για ένα προηγμένο βομβαρδιστικό κάθετης εφόρμησης που θα επιχειρούσε από τα αεροπλανοφόρα του. Στα τέλη του 1934 το Ναυτικό διέταξε την ένταξη σε παραγωγή του AB-9 της Aichi με την ονομασία D1A1. Το αεροσκάφος δεν ήταν σχεδίαση της κατασκευάστριας, αλλά προϊόν -κατόπιν παραγγελίας- της Heinkel. Η γερμανική εταιρεία δημιούργησε το υδροπλάνο Heinkel He 50, καθώς και το παρόμοιο He 66, που πωλήθηκε στην Aichi.

## Επιχειρησιακή ιστορία
Τα D1A χρησιμοποιήθηκαν εκτενώς κατά τον Δεύτερο Σινοϊαπωνικό Πόλεμο. Παρέμειναν ενεργά μέχρι την είσοδο της Ιαπωνίας στον Δεύτερο Παγκόσμιο Πόλεμο. Στις αρχές του πολέμου στον Ειρηνικό, τα D1A αποσύρθηκαν από τις μονάδες πρώτης γραμμής και χρησιμοποιήθηκαν σαν εκπαιδευτικά. Εξαίρεση αποτελούν 68 D1A2 που χρησιμοποιήθηκαν σαν αεροσκάφη υποστήριξης δεύτερης γραμμής μέχρι το 1942.

## Εκδόσεις
;D1A1 Type 94
:Πρώτη έκδοση παραγωγής, με αστεροειδή κινητήρα Nakajima ''Kotobuki'' 2 *Kai* 1 ή *Kotobuki* 3  των 580&nbsp;hp.
;D1A2 Type 96 (Sometimes referred to as the D2A)
:Δεύτερη έκδοση παραγωγής, με τον ισχυρότερο κινητήρα Nakajima Hikari 1.
;AB-11
:Έκδοση με ανασυρόμενο σύστημα προσγείωσης, δεν κατασκευάστηκε.

## Χρήστες
;
* Αεροπορία του Ιαπωνικού Αυτοκρατορικού Ναυτικού

## Δείτε επίσης

### Αεροσκάφη που σχετίζονται με την ανάπτυξη του D1A
* Heinkel He 50

## Παραπομπές


## Βιβλιογραφία
*
* 
*

## Εξωτερικοί σύνδεσμοι
* 

D1A
Κατηγορία:Αεροσκάφη του Β' Παγκοσμίου Πολέμου
Κατηγορία:Αεροσκάφη ναυτικής αεροπορίας
Κατηγορία:Εμβολοκινητήρια στρατιωτικά αεροσκάφη
Κατηγορία:Βομβαρδιστικά κάθετης εφόρμησης
Προκριματικά Κόπα Άφρικα 2015

Στα **Προκριματικά Κόπα Άφρικα 2015** θα αποφασιστεί ποιες ομάδες θα συμμετάσχουν στο Κύπελλο Εθνών Αφρικής 2015 στο οποίο θα συμμετέχουν 16 ομάδες. 
Διοργανώτρια χώρα είχε κληρωθεί το Μαρόκο αλλά η ομοσπονδία του Μαρόκου αρνήθηκε τη διοργάνωση λόγω του ιού Έμπολα. Έτσι αποκλείστηκε οριστικά από τη διοργάνωση. Έτσι λοιπόν η Ισημερινή Γουινέα ανέλαβε τη διοργάνωση και πέρασε αυτόματα στην τελική φάση χωρίς προκριματικά.

## Τρόπος διεξαγωγής

## Προκαταρκτικός Γύρος

Οι πρώτοι αγώνες διεξήχθησαν στις 12 Απριλίου 2014 ενώ οι επαναληπτικοί στις 20 Απριλίου 2014.

|}

Στο ζευγάρι  -  τα ματς αναβλήθηκαν επειδή η Ερυθραία αποσύρθηκε από τη διοργάνωση. Έτσι το  προκρίθηκε στην επόμενη φάση.

## Προκριματικός Γύρος

### Πρώτος προκριματικός γύρος
Οι πρώτοι αγώνες διεξήχθησαν στις 17 με 18 Μαΐου 2014 ενώ οι επαναληπτικοί στις 30 Μαΐου με 1 Ιουνίου 2014.

|}

*Στο ζευγάρι  -  προκρίθηκαν και οι 2 ομάδες. Αρχικά η Ισημερινή Γουινέα είχε πάρει την πρόκριση με σκορ 3-1 όμως αργότερα αποκλείστηκε λόγω αντικανονικής συμμετοχής του ποδοσφαιριστή Τιερί Φιτζέ και η Μαυριτανία προκρίθηκε στην επόμενη φάση. Αργότερα όμως ανακοινώθηκε πως η Ισημερινή Γουινέα θα είναι η διοργανώτρια του Κυπέλλου Εθνών Αφρικής 2015 άρα προκρίθηκε αυτόματα στην τελική φάση.
*Στο ζευγάρι  -  οι Σεϋχέλλες πήραν αυτόματα την πρόκριση στον επόμενο γύρο καθώς η Γκάμπια αποκλείστηκε από κάθε αφρικανική διοργάνωση.

### Δεύτερος προκριματικός γύρος
Οι πρώτοι αγώνες διεξήχθησαν στις 19 με 20 Ιουλίου ενώ οι επαναληπτικοί στις 2 με 3 Αυγούστου.

|}

*Στο ζευγάρι  -  η Ρουάντα κέρδισε στα πέναλτι όμως στις 17 Αυγούστου 2014 ανακοινώθηκε πως αποκλείεται από τη διοργάνωση λόγω αντικανονικής συμμετοχής του ποδοσφαιριστή Ντάντι Μπιρόρι. Έτσι η Δημοκρατία του Κονγκό πήρε την πρόκριση στους ομίλους.
*Στο ζευγάρι  -  η Σιέρα Λεόνε πήρε την πρόκριση στην επόμενη φάση καθώς οι Σεϋχέλλες αρνήθηκαν να φιλοξενήσουν τη Σιέρα Λεόνε στον επαναληπτικό αγώνα λόγω φόβου για τον ιό Έμπολα

## Φάση Ομίλων

Η κλήρωση των ομίλων έγινε στις 27 Απριλίου 2014 στο Κάιρο της Αιγύπτου.

### 1ος όμιλος

### 2ος όμιλος

### 3ος Όμιλος

### 4ος Όμιλος

### 5ος Όμιλος

### 6ος Όμιλος

### 7ος Όμιλος

## Κατάταξη ομάδων στην 3η θέση

Η καλύτερη τρίτη θα προκριθεί στην τελική φάση του Κυπέλλου Εθνών Αφρικής 2015.

{|
|-
|

## Δείτε Επίσης

Κύπελλο Εθνών Αφρικής 2015

Κατηγορία:Ποδόσφαιρο ανά ήπειρο
Ραούλ Ντιάνιε

Ο **Ραούλ Ντιάνιε** (Raoul Diagne) (10 Νοεμβρίου 1910 – 12 Νοεμβρίου 2002), γνωστός ως «Μαύρη Αράχνη» ήταν Γάλλος ποδοσφαιριστής, που έπαιξε ως αμυντικός και έκανε καριέρα ως προπονητής μετά την ποδοσφαιρική του σταδιοδρομία. Υπήρξε αθλητής της Ρασίνγκ Παρί με την οποία κέρδισε το μοναδικό της πρωτάθλημα το 1936 και τρία Κύπελα Γαλλίας. Έπαιξε επίσης στην Τουλούζ και την Ανσί ΦΚ, γαλλική ομάδα που ιδρύθηκε το 1927. Στην Ανσί έκλεισε την ποδοσφαιρική του σταδιοδρομία στη Γαλλία παίζοντας στις περιόδους 1944-46. Τελευταία ομάδα του ως ποδοσφαιριστής ήταν η «Αθλητική Ένωση Γκορέ», στη Σενεγάλη.

Γεννημένος στη Γαλλική Γουιάνα, ο Ντιάνιε ήταν γιος του πολιτικού Μπλεζ Ντιάνιε και υπήρξε ο πρώτος μαύρος παίκτης της εθνικής όμάδας της Γαλλίας. Σενεγαλικής καταγωγής έγινε ο πρώτος προπονητής της εθνικής ομάδας ποδοσφαίρου της Σενεγάλης.

## Τίτλοι
;Ως ποδοσφαιριστής
* Γαλλικό πρωτάθλημα το 1936 με την RC Paris
* Κύπελο Γαλλίας 1936, 1939, 1940 με την RC Paris

## Σημειώσεις παραπομπές


## Εξωτερικοί σύνδεσμοι
* Profile
* Άρθρο του Ζουλιέ Ζακ για την οικογένεια Ντιάνιε και την ποδοσφαιρική σχέση Γαλλίας Σενεγάλης
* 

Κατηγορία:Γάλλοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Προπονητές ποδοσφαίρου Εθνικής Σενεγάλης
Φαρανά (περιφέρεια)

Η **Φαρανά** (γαλλ: Faranah) είναι μία από τις οκτώ περιφέρειες της Γουινέας. Πρωτεύουσα είναι η Φαρανά.
μικρογραφία

## Γεωγραφία
Η Φαρανά βρίσκεται κεντρικά της Γουινέας. Συνορεύει στα νοτιοανατολικά με το Νζερεκορέ, στα ανατολικά με το Κανκάν, στα βορειοδυτικά με το Λαμπέ, στα νοτιοδυτικά με το Μαμού, στα βόρεια με το Μαλί και στα νότια με την Σιέρρα Λεόνε.

## Νομαρχίες

## Δείτε επίσης
* Περιφέρειες της Γουινέας

## Εξωτερικοί σύνδεσμοι
* 

Φ
Νζερεκορέ (περιφέρεια)

Το **Νζερεκορέ** (γαλλ: Nzérékoré ) είναι μία από τις οκτώ περιφέρειες της Γουινέας. Πρωτεύουσα είναι το Νζερεκορέ.

## Γεωγραφία
Το Νζερεκορέ βρίσκεται νότια της Γουινέας. Συνορεύει στα βορειοδυτικά με το Κανκάν, στα βορειοανατολικά με τη Φαρανά, στα νότια με τη Λιβερία και στα ανατολικά με την Ακτή Ελεφαντοστού.

## Νομαρχίες

## Δείτε επίσης
* Περιφέρειες της Γουινέας

## Εξωτερικοί σύνδεσμοι
* 

Ν
Μέμινγκεν

Το **Μέμινγκεν** (Γερμανικά: *Memmingen*) είναι πόλη της Βαυαρίας στη διοικητική περιφέρεια της Σουαβίας στη Γερμανία. 

Είναι το κεντρικό οικονομικό, εκπαιδευτικό και διοικητικό κέντρο του Δούναβη. Στα δυτικά η πόλη περιβάλλεται από τον Ίλλερ, το ποτάμι που σηματοδοτεί τη Βάδη-Βυρτεμβέργη στα σύνορα. Στα βόρεια, ανατολικά και νότια η πόλη περιβάλλεται από την περιοχή της Ούντεραλγκάου(*Unterallgäu*, κάτω *Allgäu*). Με 41.538 κατοίκους, το Μέμινγκεν είναι η 4η μεγαλύτερη πόλη στη διοικητική περιοχή της Σουαβίας. Οι απαρχές της πόλης φτάνουν πίσω στη Ρωμαϊκή αυτοκρατορία. Η παλιά πόλη, με πολλές αυλές, τα κάστρα της και αρχοντικά σπίτια, παλάτια και οχυρώσεις είναι μια από τις καλύτερα διατηρημένες της νότιας Γερμανία. Με καλές συγκοινωνιακές συνδέσεις, οδικές, σιδηροδρομικές και αεροπορικές, είναι ο συγκοινωνιακός κόμβος για την Άνω και Κεντρική Σουαβία, και το Άλγκαου.

## Παραπομπές


## Εξωτερικοί σύνδεσμοι

* Internetpräsenz der Stadt Memmingen (γερμανικά)
* Stadt Memmingen beim Landesamt für Denkmalpflege(γερμανικά)
* 360-Grad-Panorama „Über den Dächern von Memmingen“(γερμανικά)

Κατηγορία:Πόλεις της Βαυαρίας